Source: https://ficek.sk/vycestovanie-s-dietatom-do-zahranicia-14515
Timestamp: 2019-10-14 12:08:51+00:00

Document:
Odpovedané dňa: 3. 1. 2016
prosim Vas o radu. Mam syna (6r), od septembra zacne navstevovat ZŠ. S jeho otcom sme zili ako druh a druzka. Tohto casu spolu nezijeme, ale je vedeny ako otec mojho syna. Nemali sme sud, ani som zatial na sud nepodala, co chcem v kratkom case spravit. Nezakazujem mu styk, niekedy u neho maly aj prespi, ale viac ho mam ja. Podla mna nema otec maleho na neho na neho dobry vplyv. Vodi ho do kaviarni po ,,robote'' kde sa stretava s kadejakymi ludmi a tohto času je aj v podmienke. Ja mam priatela, ktory zije v zahranici a velmi by som sa chcela aj s malym odstahovat za nim, ale viem, ze otec maleho mi v ziadnom pripade nepodpise suhlas s vycestovanim. Chcem sa opytat ci mam nejaku sancu, ze by som s malym mohla zit v zahranici alebo to na sude nemam ani spominat a staci mi ked bude zvereny v mojej starostlivosti? Velmi pekne dakujem za odpoved.
vysťahovanie sa s maloletým dieťaťom do zahraničia spadá do kategórie tzv. podstatných vecí, o ktorých rozhodujú rodičia na základe vzájomnej dohody.
Tým, že by dieťa bolo zverené do Vašej osobnej starostlivosti by jeho otec nestratil svoje rodičovské práva a povinosti, a teda má právo aj naďalej podieľať sa na výchove dieťaťa a v podstatncýh veciach týkajúcich sa maloletého udeliť súhlas či nesúhlas v tejto veci. Na druhej strane aj napriek tomu, že by otec dieťaťa nesúhlasil s odsťahovaním do zahraničia existuje možnosť podania žaloby na súd podľa § 35 Zákona o rodine.
Môžete požiadať miestne príslušný súd aj o udelenie súhlasu s vysťahovaním dieťaťa do zahraničia. Súd tento návrh prejednáva v inom konaní. Avšak budete musieť preukázať či takéto vysťahovanie bude v záujme maloletého dieťaťa, či to neohrozí jeho vývin a podobne. Súd bude zaujímať aj vzťah Vášho súčasného partnera (ktorý žije v zahraničí) k Vášmu synovi. Otec bude zrejme namietať a bude sa odvolávať na svoje právo stýkať sa s dieťaťom. Na základe toho, čo uvádzate by som odporúčal súd informovať o tom, ako prebiehajú stretnutia s otcom (trávi čas v kaviarni, stretáva sa s "kadejakými" ľuďmi, je v podmienke...). Dôraz by som kládol na Vašu snahu vytvoriť synovi plnohodnotné rodinné prostredie s Vaším súčasným partnerom, v záujme jeho riadneho a zdravého psychického a fyzického vývinu.
Ak by ste sa vysťahovali bez jeho súhlasu (aj to sa deje), nepôjde o únos, ak mu dieťa nebolo zverené do osobnej starostlivosti. On bude môcť do 1 roka od odchodu požiadať o návrat dieťaťa späť na Slovensko.
Trvale vycestovanie s dieťaťom zo Severného Írska

References: súd 
 § 35
 súd 
 Súd 
 Súd 
 súd